
Anexa la H.C.L. nr. 99/27.06.2022

REGULAMENT
· privind metodologia de  atribuire a terenurilor în baza Legii 15/2003



Capitolul I - Generalităţi
Art. 1 - Obiectul prezentului regulament îl constituie metodologia de atribuire a terenurilor, în conformitate cu prevederile Legii 15/2003, privind sprijinul acordat tinerilor pentru construirea unei locuinţe proprietate personală, republicată, cu modificările şi completările ulterioare, conţinând modalitatea şi criteriile de analiză şi soluţionare a cererilor de atribuire, în folosinţă gratuită, a loturilor de teren 
Art.2 - La elaborarea prezentului regulament au fost respectate prevederile următoarelor acte normative:
- Legea nr. l5/2003 privind sprijinul acordat tinerilor pentru construirea unei locuinţe proprietate personală, republicată, cu modificările şi completările ulterioare;
- H.G. nr. 896/2003 pentru aprobarea Normelor metodologice de aplicare a Legii nr.l5/2003 privind sprijinul acordat tinerilor pentru construirea unei locuinţe proprietate personală;
- Legea nr.50/1991 privind autorizarea executării lucrărilor de construcţii, republicată, cu modificările şi completările ulterioare;
- O.U.G. 57/2019, privind Codul Administrativ;
Art.3 - Principiile care stau la baza prezentului regulament sunt:
	 a) principiul obiectivului major - atribuirea terenurilor destinate construirii unei locuinţe proprietate personală constituie un obiectiv major de interes local al administraţiei publice locale;
b) principiul accesului liber al tinerilor în vârstă de 18-35 ani la terenurile destinate construirii unei locuinţe proprietate personală;
c) principiul transparenţei - terenurile pentru tineri se atribuie şi repartizează pe baza listei de prioritate şi a listei de atribuire conform criteriilor de acces şi ierarhizare aprobate de Consiliul Local al oraşului Boldeşti-Scăeni.
Art. 4 - În sensul prezentului Regulament se definesc următorii termeni: 
situaţia terenurilor disponibile — cuprinde loturile de teren aflate în domeniul privat al oraşului şi care pot fi atribuite către solicitanţii care îndeplinesc condiţiile de repartizare a unui lot de teren în conformitate cu prevederile Legii 15/2003 republicată;
solicitant - persoană care a depus un dosar în vederea atribuirii unui teren în baza Legii 15/2003, republicată. Dosarul trebuie să conţină o cerere însoţită de documentele prevăzute în prezentul Regulament;
beneficiar - persoană căreia i s-a atribuit prin Hotărârea Consiliului Local al oraşului Boldeşti-Scăeni un lot de teren destinat construirii în condiţiile Legii 15/2003, republicată;
comisia de inventariere şi analiză - comisie numită prin Dispoziţia primarului oraşului Boldeşti-Scăeni, formată din funcţionari din aparatul de specialitate al primarului, care inventariază terenurile şi analizează solicitările, acordă punctajul potrivit criteriilor de ierarhizare şi întocmeşte listele de priorităţi şi de atribuire a terenurilor disponibile;
data preluării terenului - data la care are loc predarea-primirea efectivă a terenului, prin procesului verbal;
data începerii construcţiei - data anunţată prin comunicarea de începere a lucrărilor de construcţie a locuinţei pe lotul atribuit în baza Legii 15/2003, republicată, dată ce nu va depăşi un an de la data preluării terenului prin procesul verbal.

[bookmark: bookmark0]Capitolul II - Constituirea fondului de terenuri disponibile în vederea               aplicării Legii nr. 15/2003
Art. 5. (1) Comisia întocmeşte situaţia terenurilor disponibile din intravilanul oraşului, în urma analizării Inventarului bunurilor care alcătuiesc domeniul privat al orașului Boldești-Scăeni  şi propune alocarea unor suprafeţe pentru aplicarea dispoziţiilor Legii nr. 15/2003, republicată. 
	(2) Situaţia terenurilor disponibile se actualizează anual, după inventarierea domeniului privat, prin hotărâre a Consiliului Local, la propunerea Comisiei, 
Art. 6 (1) - În vederea sprijinirii tinerilor pentru construirea unei locuinţe proprietate personală, prin hotărâre a Consiliul Local al oraşului Boldeşti-Scăeni, se atribuie cu titlu gratuit suprafeţele de teren cuprinse în situaţia terenurilor disponibile pe care beneficiarii vor realiza locuinţa în conformitate cu prevederile planurilor urbanistice şi ale regulamentelor aferente acestora.
            (2)Atribuirea terenului se face în folosinţă gratuită pe durata existenţei locuinţei proprietate personală, în limita suprafeţelor disponibile.
            (3) Lotul de teren ce va fi atribuit va avea o suprafaţă cuprinsă între 250 — 400 mp.
[bookmark: bookmark1]Capitolul III - Constituirea bazei de date a solicitărilor depuse pentru aplicarea Legii 15/2003,republicată

Condiţii de eligibilitate a solicitărilor
Art. 7 - De prevederile art.6 beneficiază, o singură dată, persoanele care îndeplinesc condiţiile de eligibilitate stabilite prin Legea 15/2003, republicată, şi prin prezentul Regulament.
Art. 8 - Atribuirea în folosinţă gratuită a terenului destinat construirii, se face prin hotărâre a Consiliului Local, în baza listei de prioritate şi a listei de atribuire întocmite de Comisia de analiză şi aprobate de Consiliul Local al oraşului Boldeşti-Scăeni.
Art. 9 (1) - Dosarele privind solicitările de terenuri se vor depune la registratura Primăriei oraşului Boldeşti-Scăeni.
 Dosarul va conţine următoarele documente:
· cerere, întocmită conform modelului ce reprezintă anexa nr. 1 la Regulament;
· copia certificatului de naştere al solicitantului (soţului/soţiei, dacă este cazul);
· copia actului de identitate al solicitantului (soţului/soţiei, dacă este cazul);
· copia certificatului de căsătorie (dacă este cazul);
- declaraţia solicitantului în nume propriu sau împreună cu soţul / soţia, după caz, autentificată notarial, că nu deţine sau nu a deţinut în proprietate o locuinţa ori un teren destinat construirii unei locuinţe, nu a obţinut de la nici o unitate administrativ teritorială de pe teritoriul României o suprafaţă de teren destinată construirii unei locuinţe în condiţiile Legii 15/2003, republicată (declaraţia se actualizează la data soluţionării cererii);
 - declaraţia părinţilor solicitantului, pe propria răspundere, că nu deţin sau că nu au deţinut în proprietate, în ultimii 10 ani, un teren în suprafaţă mai mare de 500 mp în mediul urban şi de 5.000 mp în mediul rural, indiferent de localitatea în care este situat terenul; (declaraţia se actualizează la data soluţionării cererii);
· adeverinţa cu venitul net al solicitantului (şi/sau soţului/soţiei, dacă este cazul);
· certificatele de naştere ale copiilor, dacă este cazul;
· certificat fiscal emis de Primărie/ANAF
(2) Cererile depuse anterior aprobării regulamentului vor fi luate în calcul la stabilirea punctajului referitor la vechimea cererilor
Art. 10 - În condiţiile prezentului Regulament sunt considerate eligibile solicitările persoanelor (căsătorite sau necăsătorite) care îndeplinesc cumulativ următoarele condiţii de acces:
· solicitantul să aibă vârsta cuprinsă între 18 ani împliniţi la data depunerii solicitării şi 35 de ani neîmpliniţi la data depunerii cererii;
· solicitantul să aibă domiciliul stabil în oraşul Boldeşti-Scăeni de minim 5 ani;
· solicitantul să nu deţină sau să nu fi deţinut singur sau împreună cu soţul/soţia, după caz, la data depunerii cererii, precum şi la data soluţionării acesteia, în proprietate/concesiune o locuinţă ori un teren destinat construirii unei locuinţe proprietate personală, atât în oraşul Boldeşti-Scăeni, cât şi în alte localităţi din ţară;
· să nu aibă datorii către bugetul local/de stat;
Art. 11 - Stabilirea listei de prioritate se va întocmi pe baza punctajului acordat potrivit următoarelor criterii de ierarhizare:
1. starea civilă
a) căsătorit                        						10p
b) familie monoparentală							8p
c) necăsătorit								6p	
2. numărul de  copii
		        a) un copil						                              2 p;
		        b) doi sau mai mulţi copii                                                              4 p;
	3. încadrarea în muncă
			a) contract pe perioadă nedeterminată(inclusiv profesii liberale)   10 p;
			b) contract pe perioadă determinată                                                 5 p;
		          c) fără loc de muncă                                                                         0 p;

4. venitul net / persoană sau familie, după caz
a) venitul minim pe economie, la data soluţionării cererii		5p
b) venitul mediu pe economie, la data soluţionării cererii		7p
c) depozit bancar de minim 5000 euro					9p

5. vechimea cererii
a) până la 1	an								1p	
b) intre 1 şi	2	ani							2p
c) între 2 şi	3	ani							3p		
d)	între 3 şi	4	ani							4p
e)    peste 4 ani	 							5p		
6. Condiţii de locuit
a) tolerat la părinţi							2p
b) chiriaş la proprietar						4p
c) tineri proveniţi din instituţii de ocrotire socială 		6p

7. Nivelul studiilor(dovedite, cu diplomă emisă în condiţiile legii)
a) fără studii                                                                                     0 p;
b) studii generale                                                                             4 p;
c) studii medii                                                                                  8 p;
d) studii postliceale                                                                          10 p;
e) studii superioare                                                                          14 p;
În cazul familiei se punctează nivelul cel mai înalt al studiilor al unuia din  membrii de familie;    
La punctaje egale departajarea se face ţinând cont de:
- dacă solicitanţii se încadrează într-o categorie de persoane cu handicap;
- vechimea cererii;
	Art.12 (1) - Preluarea cererilor pentru atribuirea de terenuri în condiţiile Legii 15/2003 nu este condiţionată de existenţa sau inexistenţa terenurilor disponibile, respectiv de completarea listei cu loturile de teren a căror situaţie juridică permite efectuarea atribuirii.
(2) Cererile se preiau la biroul registratură, după care se înregistrează în evidenţa Serviciului patrimoniu local şi monitorizare servicii publice.
(3) Solicitările împreună cu toate documentele depuse la dosar se prezintă Comisiei de analiză în vederea analizării şi întocmirii listei de prioritate şi listei de atribuire, ce vor fi înaintate spre aprobare Consiliului Local.

[bookmark: bookmark2]Capitolul IV — Comisia de analiză, competenţe şi atribuţii
Art. 13 - În exercitarea atribuţiilor sale, Comisia de analiză:
	1.identifică anual terenuri ce fac parte din domeniul privat al Oraşului Boldeşti-Scăeni, situate în intravilan, care sunt disponibile, libere de sarcini şi pot fi atribuite în folosinţă gratuită potrivit legii;
	2.întocmeşte situaţia terenurilor disponibile şi o supune spre aprobare Consiliul Local al oraşului Boldeşti-Scăeni, conform modelului ce reprezintă anexa nr.2 la Regulament;
	3.analizează solicitările depuse pentru atribuirea loturilor de teren destinate construirii de locuinţe proprietate personală;
	4. întocmeşte lista solicitanţilor care îndeplinesc condiţiile pentru a le fi atribuit un lot de teren;
   	  5. întocmeşte lista solicitanţilor care îndeplinesc condiţiile pentru a le fi atribuit un lot de teren;
	  6.întocmeşte fişa solicitantului şi acordă punctajul potrivit criteriilor de ierarhizare în conformitate cu art.11 din prezentul Regulament;
	7. întocmeşte lista de prioritate şi lista de atribuire, ce vor fi supuse spre aprobare Consiliul Local al oraşului Boldeşti-Scăeni;

[bookmark: bookmark3]                    Capitolul V — Procedura de repartizare a loturilor
Art. 14 –(1) În baza Hotărârii Consiliului Local prin care se aprobă lista de prioritate, se atribuie loturile.
(2) La stabilirea lotului de atribuit fiecărui solicitant se va avea în vedere opţiunea solicitantului. 
(3) În situaţia în care pentru acelaşi lot există mai multe solicitări, departajarea se va face în baza punctajului obţinut, iar la punctaj egal departajarea se face în funcţie de vechimea cererii.
Art. 15 - Hotărârea de atribuire în folosinţă se comunică beneficiarului, urmând să se încheie contract de comodat
Art. 16 - Predarea amplasamentului se face pe baza procesului verbal de predare-primire, însoţit de documentaţia cadastrală.

[bookmark: bookmark4]Capitolul VI — Încetarea dreptului de folosinţă gratuită asupra terenului

Art. 17 - Dreptul de folosinţă gratuită asupra terenului încetează în următoarele situaţii: 
· în cazul nerespectării prevederilor referitoare la obţinerea autorizaţiei de construire şi începerea construcţiei locuinţei, caz in care, prin hotărârea Consiliului Local, i se retrage beneficiarului dreptul de folosinţă asupra terenului atribuit, fără dreptul la despăgubire pentru lucrările adăugate terenului;
· în cazul înstrăinării construcţiei cu destinaţia de locuinţă;
· în situaţia în care proprietarul locuinţei devine proprietarul terenului ca urmare a cumpărării terenul.

[bookmark: bookmark5]Capitolul VII —Vânzarea terenului către beneficiar
Art. 18 - După finalizarea construirii locuinţei, în baza procesului verbal de recepţie finală şi a încheierii de intabulare eliberată de Oficiul de Cadastru şi Publicitate Imobiliară Prahova, prin care se face dovada înscrierii în cartea funciară a construcţiei finalizate, beneficiarul terenului, în calitate de proprietar al construcţiei, poate solicita cumpărarea terenului atribuit în folosinţă.
Art. 19 - Consiliul Local poate hotărî vânzarea directă către beneficiarul terenului conform regulamentului privind vânzarea bunurilor aprobat prin hotărâre de consiliu. 

Capitolul VIII- Înstrăinarea locuinţei proprietate personală edificată pe
terenul deţinut în folosinţa gratuită în temeiul Legii nr. 15/2003

Art. 20 - În situaţia în care beneficiarul unui lot de teren atribuit în folosinţă cu titlu gratuit, nu poate finaliza construcţia locuinţei sau aceasta este finalizată şi doreşte să înstrăineze construcţia, acesta trebuie să notifice proprietarului terenului, respectiv, Oraşului Boldeşti-Scăeni, intenţia de înstrăinare.
Art. 21- Dacă noul proprietar al construcţiei a depus solicitare pentru atribuirea unui teren în folosinţă gratuită şi întruneşte condiţiile de acces, acesta poate prelua terenul în folosinţă cu titlu gratuit, cu aprobarea Consiliului Local Boldeşti-Scăeni.
Art. 22 - În cazul în care noul proprietar al construcţiei nu a depus solicitare pentru atribuirea unui teren în folosinţă  sau nu întruneşte condiţiile de acces pentru atribuirea unui teren în folosinţă cu titlu gratuit, acesta poate cumpăra terenul conform regulamentului privind vânzarea bunurilor aprobat prin hotărâre de consiliu. 
Art. 23 – Preţul vânzării va fi stabilit prin raport de evaluare întocmit de un evaluator autorizat ANEVAR, raport ce se supune aprobării Consiliului Local Boldeşti-Scăeni.
Capitolul IX- Dispoziţii finale

Art. 24 - Beneficiarul terenului pentru construirea unei locuinţe proprietate personală este obligat să înceapă construcţia locuinţei în termen de un an de la data predării amplasamentului şi să o realizeze cu respectarea prevederilor Legii 50/1991, privind autorizarea executării lucrărilor de construcţii, republicată, cu modificările si completările ulterioare.
Art. 25 - In cazul în care beneficiarul nu respectă termenul menţionat la art.24, după o notificare prealabilă, Consiliul Local retrage beneficiarului dreptul de folosinţă asupra terenului atribuit.
Art. 26 - Beneficiarul terenului are obligaţia ca, după finalizarea construcţiei şi declararea acesteia în evidenţele Primăriei, să-şi stabilească domiciliul permanent, în locuinţa edificată.
Art.  27 - Pasivitatea beneficiarului Legii nr. 15/2003, pe durata realizării construcţiei, conduce la accesiunea imobiliara a U.A.T.O  Boldeşti-Scăeni, asupra stadiilor executate din construcţie.
Art. 28 - (1) În termen de 30 de zile de la notificarea privind noile reglementări, transmisă de Comisia de analiză, titularilor cererilor de atribuire depuse anterior, aceştia vor proceda obligatoriu la actualizarea dosarului depus, în conformitate cu prevederile prezentului.
(2) În situaţia în care dosarele nu vor fi actualizate în termenul prevăzut la alin. (1), acestea sunt considerate incomplete, iar solicitanţii îşi pierd dreptul de a le fi atribuit teren, dosarele fiind respinse de drept.
Art. 29 -  Primăria oraşului Boldeşti-Scăeni asigură extinderea reţelelor de furnizare utilităţi publice în zona în care sunt situate loturile de teren.















































Anexa nr.l la Regulament, aprobat prin H.C.L. nr. 99/27.06.2022
CERERE

Subsemnatul/a	născut/ă la data de	în localitatea
	 cu domiciliul în	, telefon 	
e-mail	, îndeplinesc condiţiile prevăzute de Legea nr. 15/2003 privind sprijinul acordat tinerilor pentru construirea unei locuinţe proprietate personală.
Solicit atribuirea în folosinţă gratuită a unui teren în suprafaţa de	...........
(între 250-400 mp) pentru construirea unei locuinţe proprietate personală, pe durata existenţei construcţiei.
Mă oblig să încep construcţia până la data de	.................., dar nu mai târziu de un an de la data atribuirii terenului, şi să o realizez cu respectarea prevederilor Legii nr. 50/1991 privind autorizarea executării lucrărilor de construcţii, republicată, cu modificările şi completările ulterioare.
           Anexez următoarele documente justificative:
· copie certificat de naştere solicitant (şi/sau soţ/sotie, copii, după caz);
· copie act de identitate solicitant (şi/sau soţ/sotie, după caz);
· declaraţia pe propria răspundere, că nu deţin sau că nu am deţinut în proprietate o locuinţă ori un teren destinat construirii unei locuinţe;
· declaraţia părinţilor, pe propria răspundere, că nu deţin sau că nu au deţinut în proprietate, în ultimii 10 ani, un teren în suprafaţă mai mare de 500 mp în mediul urban şi de 5.000 mp în mediul rural, indiferent de localitatea în care este situat terenul;
· certificat de căsătorie, după caz;
· certificatele de naştere ale copiilor, dacă este cazul;
· adeverinţe cu venitul net al solicitantului şi perioada pe care este încheiat contractul de muncă (şi/sau soţ/soţie, după caz);
· certificat fiscal Primărie/ANAF;
· acte ale ultimelor studii absolvite.
· acte de încadrare in grad de handicap, după caz

Solicitant,
Anexa nr.2 la Regulamentul, aprobat prin H.C.L. nr. 99/27.06.2022

SITUAŢIA
terenurilor disponibile aflate în domeniul privat al oraşului Boldeşti-Scăeni

	Nr. crt
	Localitatea(zona, strada)
	Nr. lot
	Suprafaţa(mp)



	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	




Comisia de inventariere şi analiza

